Turdımurat Nájimov

Turdımurat Nájimov (1914 — 1988) — jazıwshı. «Qaraqalpaqstan Respublikasına miyneti sińgen mádeniyat xızmetkeri» (1974).

 Ómir hám miynet jolı 
1914-jılı 1-avgustta Taxtakópir rayonında tuwılǵan. Miynet jolın awıllıq mektepte muǵallim bolıp islewden basladı, joqarı partiya mektebinde oqıdı, 1935-36-jılları rayonlıq jaslar komitetinde isledi. 1939-jılı Tashkenttegi Nizamiy atındaǵı pedagogikalıq instituttı tamamlap, Nókis qalasında mektep direktorı boldı.

1940-43-jılları ekinshi jáhán urısına qatnastı, fronttan qaytqannan soń Taxtakópir rayonında bilimlendiriw bóliminiń baslıǵı, rayonlıq gazetanıń redaktorı. Tashkentte partiya mektebiniń tıńlawshısı, Qaraqalpaqstan Respublikası Ministrler Keńesi janındaǵı mádeniyat isleri basqarmasında, 1951-jıldan ómiriniń aqırına shekem «Qaraqalpaqstan» baspasında aǵa redaktor bolıp isledi.

T. Nájimov 1954-jıldan Jazıwshılar awqamınıń aǵzası.

 Dóretiwshiligi 
Onıń «Jeńis jolında» (1952), «Jeńis hawazı» (1954), «Jańa jer ústinde bayraq» (1955), «Qızlar qosıǵı» (1958), «Jawıngerlik jılları» (1968), «Búrkit» (1970) sıyaklı toplamlarda gúrrińleri hám povestleri járiyalandı. Jazıwshınıń «Jańa qonıs» (1972), «Qızıl qum qoynında» (1976), «Otlı dárya» (1979), «Novgorod yarmarkası» (1983) romanları hám «Eki dos» (2007), «Ótmishten elesler» (2009), «Pesnya devushek» (2009), «Sxvatka s tigrami» (2009), «Injigúl» (2010) kitapları basılıp shıqtı. T. Nájimov «Qaraqalpaqstan Respublikasına miyneti sińgen mádeniyat xızmetkeri» (1974), Jawıngerlik medal, Ózbekstan hám Qaraqalpaqstan Respublikası Joqarǵı Keńesiniń Húrmet jarlıqları menen sıylıqlangan. Onıń shıǵarmaları ózbek, rus tillerine awdarılǵan.

 Ádebiyatlar 
 Қарақалпақстан Республикасы жазыўшылары (библиографиялык мағлыўмат) / нашрга тайёрловчи 3. Бекбергенова -T .: Extremum press , 2011. 240 бет. ISBN 978-9943-356-45-0

 Derekler 

Kategoriya:Qaraqalpaq jazıwshıları
Kategoriya:Jazıwshılar
Kategoriya:Taxtakópir rayonında tuwılǵanlar
Kategoriya:Shorsha baba qoyımshılıǵına jerlengenler